Lux by Night
Lux by Night, spéider LuxbyNight, war eng lëtzebuergesch Gratiszäitschrëft, déi 2012 gegrënnt gouf. Si war an den éischte Joren am Géigesaz zu deenen anere Gratiszäitschrëften zu Lëtzebuerg gréisstendeels op Däitsch a gouf an engem klenge Format vun 10,5 op 15 cm gedréckt. Lux by Night huet sech eegenen Aussoen no u Leit tëscht 16 a 40 Joer geriicht. Haapttheme ware Lifestyle, Trend an Erausgoen. Et konnt een d'Zäitschrëft an ëffentlechen a privaten Ariichtungen am Groussraum Lëtzebuerg, zu Tréier an an der Ëmgéigend fannen.

D'Redaktioun hat hire Sëtz an den éischte Joren an der Avenue Grande-Duchesse Charlotte zu Diddeleng. Lux by Night hat 2012 eng Oplo vun 10.000 Exemplairen a koum all éischten Dag vum Mount eraus.

Am Februar 2018 gouf d'Zäitschrëft nei lancéiert, exklusiv op Franséisch. Si hat dunn eng Oplo vun 8.000 Stéck.

Kuckt och 
 Lëscht vun Zeitungen an Zäitschrëften zu Lëtzebuerg

Um Spaweck 
 Archivéiert Homepage (2012-2016)
 Facebook-Säit
 Ausgabe vu Lux By Night op Issuu

Gratiszeitungen
Zäitschrëften zu Lëtzebuerg